REPUBLIKA HRVATSKA

KARLOVAČKA ŽUPANIJA

OSNOVNA ŠKOLA PLAŠKI

KLASA:035-01/2019-01

URBROJ:2133-29-19-10

Plaški, 2.siječnja 2019.

Temeljem članka 37. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), članka 72. Statuta Osnovne škole Plaški, članka 35. Pravilnika o obradi i zaštiti osobnih podataka Osnovne škole Plaški, te članka 3. Ugovora o angažiranju službenika za zaštitu podataka (broj 8/2018. od 2.1.2019. godine), ravnatelj Osnovne škole Plaški dana 2.1.2019. godine donio je

***O D L U K U***

***O IMENOVANJU SLUŽBENIKA ZA ZAŠTITU PODATAKA***

***U OSNOVNOJ ŠKOLI PLAŠKI***

***I.***

Hrabroslava Filakovića iz Karlovca, Grge Tuškana 12 C, predstavnika obrta za intelektualne usluge HRABRI KONZALTING, imenujem Službenikom za zaštitu podataka u Osnovnoj školi Plaški (u daljnjem tekstu: Službenik za zaštitu podataka).

***II.***

Službenik za zaštitu podataka obavlja najmanje sljedeće zadaće:

|  |  |
| --- | --- |
| (a) | ***informiranje i savjetovanje*** voditelja obrade te zaposlenika koji obavljaju obradu o njihovim obvezama iz ove Uredbe te drugim odredbama Unije ili države članice o zaštiti podataka; |

|  |  |
| --- | --- |
| (b) | ***praćenje*** poštovanja ove Uredbe te drugih odredaba Unije ili države članice o zaštiti podataka i politika voditelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije; |

|  |  |
| --- | --- |
| (c) | ***pružanje savjeta***, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Opće Uredbe, |

|  |  |
| --- | --- |
| (d) | ***suradnja*** s nadzornim tijelom; |

|  |  |
| --- | --- |
| (e) | ***djelovanje kao kontaktna točka*** za nadzorno tijelo o pitanjima u pogledu obrade, što uključuje i prethodno savjetovanje iz članka 36. Opće Uredbe te savjetovanje, prema potrebi, o svim drugim pitanjima. |

Službenik za zaštitu podataka pri obavljanju svojih zadaća vodi računa o riziku povezanom s postupcima obrade i uzima u obzir prirodu, opseg, kontekst i svrhe obrade.

***III.***

Ravnatelj škole:

* osigurava da je Službenik za zaštitu podataka na primjeren način i pravodobno uključen u sva pitanja u pogledu zaštite osobnih podataka.
* podupire Službenika za zaštitu podataka u izvršavanju zadaća iz članka 39. Opće Uredbe pružajući mu potrebna sredstva za izvršavanje tih zadaća i ostvarivanje pristupa osobnim podacima i postupcima obrade te za održavanje njegova stručnog znanja.
* ne smije razriješiti dužnosti Službenika za zaštitu podataka niti ga kazniti zbog izvršavanja njegovih zadaća.

***IV.***

Službenik za zaštitu podataka u obavljanju svojih zadaća izravno odgovara ravnatelju Škole.

***V.***

Kontakt podaci Službenika za zaštitu podataka objavit će se na mrežnoj stranici Škole i dostavit će se Agenciji za zaštitu osobnih podataka.

***VI.***

Ova Odluka stupa na snagu danom donošenja.

 Ravnatelj škole:

 Vlatko Kulić, mag.

Dostaviti:

1. Hrabroslavu Filakoviću, Grge Tuškana 12 c, Karlovac
2. Pismohrana, ovdje.-